als_Latn dik_Latn sag_Latn
Thaçi s’i beson më Petroviqit
Partnerët e koalicionit aktual qeverisës në Kosovë, kreu i PDK-së Hashim Thaçi në njërën anë dhe kreu i Partisë Liberale Serbe (SLS), Sllobodan Petroviq në anën tjetër, i kanë ftohur marrëdhëniet. Kreu i ekzekutivit kosovar nuk po i beson më liderit deri tash të pranueshëm të serbëve të Kosovës. Ftohja ka ndodhur pasi që Petroviq është lidhur shumë me rivalët e Thaçit në bisedimet e Brukselit. Ai ka lidhur marrëveshje për ta mbështetur me votat e partisë së tij, partinë e zv/kryeministrit të Qeverisë së Serbisë Aleksandër Vuçiq, për zgjedhjet parlamentare në Serbi.
I gjithë ky zhvillim, por e përkeqëson qëndrueshmërinë e qeverisjes aktuale, duke e thelluar krizën me numrat në Kuvend, shkruan Tribuna.
Vuçiq në çdo raund bisedimesh mes Beogradit e Prishtinës, e ka luajtur rolin e “të fortit”, duke u prezantuar shpesh kundërshtar më i madh i Thaçit sesa kryeministri i deritashëm i Serbisë, Ivica Daçiq. Një zyrtar i lartë qeveritar i afërt me Thaçin dhe Petroviqin i ka treguar Tribunës në kushte anonimiteti, disa prej veprimeve të fundit që konfirmojnë mosbesimin e Thaçit ndaj Petroviqit. “Ditë më parë, kur kuvendet komunale të komunave në veri të Kosovës kishin për t’i miratuar statutet e ku bën shumë shkelje, rrjedhimisht kundër kushtetutës dhe ligjeve të Kosovës, Thaçi është frikuar se ministria që e udhëheqë Petroviqi, nuk do të reagojë si duhet. Për këtë çështje, MAPL atë natë nuk ka guxuar të lëshojë asnjë komunikatë apo reagim për shkeljet në veri. Detyrën e kësaj ministrie që e udhëheq Petroviq, kryeministri ka kërkuar ta bëjë e besuara e tij në bisedime, zv/kryeministrja Edita Tahiri”, ka thënë zyrtari i lartë i Qeverisë.
I njëjti burim ka treguar se si kryeministri i ka kërkuar zëvendëses së tij që të dalë edhe në konferencë për media menjëherë pas ngjarjeve kundërkushtetuese në veri, pasi Thaçi ka ndrojtur se Petroviq mund t’i heshtë ato shkelje duke u bazuar në faktin se ai tani po bashkëpunon me Qeverinë e Serbisë.
als_Latn als_Latn als_Latn als_Latn als_Latn